Magazín o knihách

Martinus Martin: Oli Džupinková: Uspeli vo svete, doma ich (ne)poznáme
2025-04-24
24. 4. 2025, 18:00, Martinus, OC Galéria, Martin

Beseda s Oli Džupinkovou v kníhkupectve Martinus
Jej kniha Uspeli vo svete, doma ich (ne)poznáme prináša 170 inšpiratívnych príbehov jednotlivcov, ktorí sa presadili v rôznych oblastiach života a kariéry, a to nielen v zahraničí, ale aj po návrate na Slovensko. Besedu moderuje Ďuro Sabo.
Oli Džupinková, moderátorka Rádia Expres, sa po dekáde rozhovorov s viac ako 300 úspešnými Slovákmi a Slovenkami rozhodla sformovať knihu, ktorá ukazuje, akí šikovní a úspešní ľudia z našej krajiny sa pohybujú na medzinárodnej scéne. Príďte sa inšpirovať a dozvedieť sa viac o príbehoch vedcov, umelcov, športovcov a ďalších osobností, ako sú Edita Révay, Pavol Čekan, Katarína Benzová, Peter Breiner, Karin Palgutová, Mária Korenčiová a mnohí ďalší. Nezmeškajte príležitosť zúčastniť sa tohto výnimočného stretnutia a načerpať energiu od ľudí, ktorí svojimi úspechmi reprezentujú Slovensko v zahraničí.

Aupark: Peter Bárdy: Fico - posadnutý pomstou
2025-04-24
24. apríla 2025, 18:00, Panta Rhei, Aupark, Einsteinova 18, Bratislava

Krst knihy šéfredaktora Aktuality.sk Petra Bárdyho: FICO – POSADNUTÝ POMSTOU
Podujatím vás prevedie Ján Petrovič – šéf investigatívneho tímu Aktuality.sk.
Hosťom bude aj Rastislav Káčer – dlhoročný diplomat a bývalý minister zahraničných vecí
Kniha Fico – Posadnutý pomstou je pokračovaním bestselleru o kariére a politike štvornásobného premiéra a predsedu Smeru, ktorá vás zavedie do zákulisia, kde sa rozhoduje o veľkých veciach. Autor demaskuje udalosti a ukáže, ako populistické prvky a spojenectvá formujú realitu, v ktorej sa pomsta stáva jedným z primárnych cieľov.

William Shakespeare († 23. apríl 1616)
2025-04-23
William Shakespeare

(* pokrstený 26. apríla 1564, Stratford-upon-Avon – † 23. apríl 1616, Stratford-upon-Avon)
bol anglický dramatik, básnik a herec, považovaný za najvýznamnejšieho spisovateľa v anglickom jazyka a svetového dramatika. K jeho najznámejším dielam patria Hamlet, Macbeth, Kráľ Lear, Othello, Sen noci svätojánskej, Skrotenie zlej ženy, Mnoho kriku pre nič…

Rómerov dom: Literárny kvocient: Dedo Lužko/Sírny kotol
2025-04-23
23.4.2025, 19:00, Rómerov dom, Zámočnícka 10, Bratislava

Literárny kvocient: Dedo Lužko/Sírny kotol
Na aprílovom LQ – Literárnom kvociente budeme diskutovať o knihách Dedo Lužko od Máriusa Kopcsaya a Sírny kotol od Karola Horáka.
O knihách, ich podobnostiach aj rozdieloch, budú s moderátorom Petrom Darovcom diskutovať Gabriela Magová, Vladimír Barborík a Viliam Nádaskay.
Diskusný formát LQ – Literárny kvocient sa už od roku 2016 snaží byť naplnením dlhodobého volania po kritickej reflexii súčasnej literárnej tvorby na Slovensku. V centre každého vydania programu stoja vždy dve výrazné pôvodné literárne diela. Kritériom výberu je aktuálnosť titulu či miera jeho rezonancie v domácom kultúrnom prostredí.
Márius Kopcsay: Dedo Lužko
Román Máriusa Kopcsaya o súzvuku i kontraste odlišných svetov. Dedo Lužko je človekom dvadsiateho storočia, prežil v uniformách celý život, všetky režimy. Karol, jeho vnuk, vyrastal za normalizácie a v ranom kapitalizme. Dedoluško bol večne mladý. Kajoluško je starý už od detstva. Dedoluško sa cítil naplnený a spokojný, hoci žil vo svete neslobody. Kajoluško žije slobodne, napriek tomu zažíva jednu frustráciu za druhou. Dedoluško bol mravným človekom, hoci slúžil nemorálnemu systému. Kajoluško túži po spravodlivej spoločnosti, no sám sa dopúšťa pokleskov. Ako to len dopadne? A kam sa podela žltá taška? Kniha vyšla vo vydavateľstve KK Bagala.
Karol Horák: Sírny kotol
V navonok triviálnej každodennosti, pri kŕmení mačiek, chytaní fakultnej muchy či prepisovaní vedeckých textov, riešia postavy Karola Horáka existenciálne problémy – samoty, prázdnoty, života a smrti. Horák dramatik sa v nich prejavuje prostredníctvom pozvoľnej gradácie konfliktu, ktorý neraz vyúsťuje do osobnej i kolektívnej katastrofy. Podobenstvo tvorí autor prostredníctvom zvieracieho sveta, ktorý je tomu nášmu, ľudskému, podobný aj vo svojej tragickosti. Napriek tomu nechýba v jeho tvorbe komika, predovšetkým jej ironický, groteskný či absurdný modus. Kniha vyšla vo vydavateľstve Modrý Peter.

Martinus Trenčín: Lukáš Cabala: Život v Malinových horách
2025-04-23
23. apríla 18:00, Martinus, City Park, Trenčín

Beseda s Lukášom Cabalom
Pozývame vás na besedu, kde vám predstavíme očarujúci príbeh z Malinového lesa, ktorý zaručene poteší nielen deti, ale aj dospelých! Táto kniha vám priblíži dobrodružstvá zvieratiek, ktoré si navzájom vytvárajú krásne priateľstvá, aj keď nie vždy nájdu spoločnú reč.
A čo sa stane, keď zajac Vincent, spisovateľ, stratí svoje zázračné mrkvovooranžové pero? Pri pátraní sa spojí s vedkyňou Karolínou Klementínou a spolu sa pustia do odvážnej výpravy po lesoch. Všetko sa však skomplikuje, keď začnú vnímať podivné líščie stopy, ktoré naznačujú, že ich niekto možno sleduje…
Príďte sa ponoriť do čarovného sveta Malinového lesa a objavte, aké silné môže byť priateľstvo medzi zvieratkami, hoci sa zdá, že každé je trochu iné.

Vladimir Nabokov (* 22. apríl 1899)
2025-04-22
Vladimir Vladimirovič Nabokov
AA306505cucina28543530033725143Scala di grigio
(* 22. apríl 1899, Petrohrad – † 2. júl 1977, Montreux),
bol americký spisovateľ a literárny kritik ruského pôvodu. Bol aj významný entomológ. K jeho najznámejším diela patria Lolita, Pozvanie na popravu. Priezračné veci. Bledý oheň, Lužinova obrana

Andrej Sládkovič († 20. apríl 1872)
2025-04-20
Andrej Sládkovič
vlastným menom Andrej Braxatoris

(* 30. marec 1820, Krupina – † 20. apríl 1872, Radvaň nad Hronom)
bol slovenský básnik, evanjelický kňaz, kritik literárnych a dramatických prác, publicista a prekladateľ. K jeho najznámejším dielam patria Marína, Detvan, Nehaňte ľud môj,

Terézia Vansová (* 18. apríl 1857)
2025-04-18
Terézia Zuzana Vansová

(* 18. apríl 1857, Zvolenská Slatina – † 10. októbra 1942, Banská Bystrica)
Bola slovenská spisovateľka, predstaviteľka prvej generácie realizmu na Slovensku, zakladateľka ženského časopisu Dennica, funkcionárka Živeny, podporovateľka ochotníckeho divadla a etnografka.

Gabriel José García Márquez († 17. apríl 2014)
2025-04-17
Gabriel José García Márquez

(* 6. marec 1927, Aracataca, Kolumbia – † 17. apríl 2014, Mexico)
bol kolumbijský spisovateľ, jeden z najvýznamnejších predstaviteľov magického realizmu, v roku 1982 dostal Nobelovu cenu za literatúru. Jeho najznámejšími dielami sú Sto rokov samoty, Patriarchova jeseň, Kronika vopred ohlásenej smrti, Láska v čase cholery…

Rudolf Sloboda (* 16. apríl 1938)
2025-04-16
Rudolf Sloboda

(* 16. apríl 1938, Devínska Nová Ves – † 6.október 1995, Bratislava)
Bol slovenský prozaik, esejista, dramatik, scenárista, jeden z najvýznamnejších prozaikov 20. storočia. Jeho najznámejšími dielami sú Rozum, Narcis, Uhorský rok, Armagedon na Grbe, Pokus o autoportrét…

Jean-Paul Sartre († 15. apríl 1980)
2025-04-15
Jean-Paul Sartre

(* 21. jún 1905, Paríž – † 15. apríl 1980, Paríž)
Bol francúzsky filozof a spisovateľ, hlavný predstaviteľ existencializmu, ktorý dokázal prepojiť filozofiu s beletriu. Jeho najznámejšími dielami sú Hnus, Múr, Slová, Bytie a ničota, Existencializmus je humanizmus, Kritika dialektického rozumu…

Martinus Trenčín: Oli Džupinková: Uspeli vo svete, doma ich (ne)poznáme
2025-04-14
14. 4. 2025, 18:00, Martinus, City Park, Trenčín

Pozývame vás na nezabudnuteľnú besedu s Oli Džupinkovou v kníhkupectve Martinus. Jej kniha Uspeli vo svete, doma ich (ne)poznáme prináša 170 inšpiratívnych príbehov jednotlivcov, ktorí sa presadili v rôznych oblastiach života a kariéry, a to nielen v zahraničí, ale aj po návrate na Slovensko. Besedu moderuje Ďuro Sabo a hosťom autorky je Rasty Kasár.
Oli Džupinková, moderátorka Rádia Expres, sa po dekáde rozhovorov s viac ako 300 úspešnými Slovákmi a Slovenkami rozhodla sformovať knihu, ktorá ukazuje, akí šikovní a úspešní ľudia z našej krajiny sa pohybujú na medzinárodnej scéne. Príďte sa inšpirovať a dozvedieť sa viac o príbehoch vedcov, umelcov, športovcov a ďalších osobností, ako sú Edita Révay, Pavol Čekan, Katarína Benzová, Peter Breiner, Karin Palgutová, Mária Korenčiová a mnohí ďalší. Nezmeškajte príležitosť zúčastniť sa tohto výnimočného stretnutia a načerpať energiu od ľudí, ktorí svojimi úspechmi reprezentujú Slovensko v zahraničí.

Jean de La Fontaine († 13. apríl 1695, Paríž)
2025-04-13
Jean de La Fontaine

(* 8. júl 1621, Château-Thierry, Francúzsko – 13. apríl 1695, Paríž)
bol francúzsky básnik obdobia klasicizmu. Je známy najmä ako autor bájok, rozprávok, divadelných hier a operných libriet. Inšpiroval sa autormi antiky a hlavne Ezopom, čo ho priviedlo k písaniu bájok. Jeho „Les fables“ sú považované dodnes za jedno z najväčších diel francúzskej literatúry. Ich prvá zbierka (1.-6. diel) vyšla v roku 1688, druhá (7.-11. diel) v roku 1678 a posledná v roku 1694 (12. diel).

Samuel Beckett (* 13. apríl 1906)
2025-04-13
Samuel Barclay Beckett

(* 13. apríl 1906, Dublin – † 22. december 1989, Paríž),

bol írsky spisovateľ, autor absurdných drám, scenárov, románov, laureát Nobelovej ceny za literatúru (1969). Jeho najznámejšími dielami sú Čakanie na Godota, Koniec hry, Šťastné dni, Hra…

Meir Shalev († 11. apríla 2023
2025-04-11
Meir Shalev

(* 29. júla 1948, Nahalal, Izrael – † 11. apríla 2023, Alonej Abba, Izrael),
bol izraelský spisovateľ, nositeľom niekoľkých prestížnych literárnych ocenení, laureát Bernsteinovej ceny, ako aj American National Jewish Book Award a iných. V slovenskom jazyku vyšli jeho romány Dve medvedice, Štyri hostiny, Modrý vrch, Chlapec a holubica, Moja ruská babka a jej americký vysávač…

Art Cafe Banská Štiavnica: Tomáš Forró a Andrzej Sławomir Jagodziński
2025-04-11
11.4.2025,18:00, Art Cafe, Akademická 2, Banska Stiavnica

Tomáš Forró a Andrzej Sławomir Jagodziński naživo v Banskej Štiavnici
Andrzej Sławomir Jagodziński – poľský filológ, diplomat, publicista, prekladateľ a bývalý disident. V rokoch 1973 – 1978 študoval česko – slovenskú filológiu na univerzite vo Varšave. Preložil diela Václava Havla, Milana Kunderu, Bohumila Hrabala, Václava Kohouta, Jozefa Škvoreckého, Dušana Mitanu, Rudolfa Slobodu a ďalších.
Tomáš Forró – slovenský novinár, vojnový reportér a publicista. V roku 2005 absolvoval magisterské štúdium filozofie na Univerzite Komenského v Bratislave. Pracoval ako reportér pre viaceré médiá. Dlhodobo sa venuje predovšetkým rusko – ukrajinskému konfliktu. V súčasnosti pracuje ako vojnový reportér na voľnej nohe Je autorom knižných publikácií Donbas: svadobný apartmán v hoteli Vojna, Zlatá horúčka: Venezuela od ropnej veľmoci k úpadku ľudskej civilizácie a Spev sirén: putovanie do srdca ukrajinskej vojny.
Diskusiu s autorom a prekladateľom moderuje Verona Hajdučíková.

Rómerov dom: Čau o piatej: Peter Balko
2025-04-10
10. apríla 2025, 17:00, Rómerov dom, Zámočnícka 10, Bratislava
Milo Kráľ číta Petra Balka

Hosťom tohtotýždňového Čau o piatej bude Peter Balko, viacnásobný finalista Anasoft litera a laureát Ceny čitateľov Anasoft litera 2015. Besedu s autorom bude moderovať vydavateľ Koloman Kertész Bagala, ktorý počas podujatia aj uvedie audioknihu Østrov. Texty spisovateľa prečíta herec Milo Kráľ.
Peter Balko študoval na Vysokej škole múzických umení, kde dnes pôsobí ako pedagóg. Ako scenárista sa podieľal na filmoch ako Čiara či Kandidát a v rodnom Lučenci organizuje festival Medzihmla. Debutoval knihou Vtedy v Lošonci. Via Lošonc. Napísal aj už spomínanú knihu Østrov a poviedka mu vyšla aj v knihe Dohviezdny večer.

Joseph Pulitzer (* 10. apríl 1847)
2025-04-10
Joseph Pulitzer

(* 10. apríl 1847, Makov, Rakúsko-Uhorsko – † 29. október 1911, Charleston, USA)
bol maďarsko-americký redaktor a vydavateľ, známy vďaka posmrtne vydávaným Pulitzerovým cenám a ako priekopník bulvárnej žurnalistiky (spolu s W. R. Hearstom). Počas svojho života bol najmocnejším žurnalistom v Spojených štátoch.

Francúzsky inštitút na Slovensku: Uvedenie kníh Verony Šikulovej a Márie Danthine Dopjerovej
2025-04-10
10.4.2025, 18:00, Francúzsky inštitút na Slovensku, Bratislava

Uvedenie kníh Verony Šikulovej a Márie Danthine Dopjerovej
Francúzsky inštitút na Slovensku a Vydavateľstvo SLOVART Vás srdečne pozývajú na uvedenie publikácií Márie Danthine Dopjerovej a Veroniky Šikulovej. Mária uvedie knihu Francúzsko perom a štetcom a Veronika uvedie knihu Nedeľné popoludnie na ostrove La Grande Jatte. Publikácie neprepája len krajina galského kohúta a láska k umeniu, ale i čosi hlbšie a pevnejšie – priateľstvo ich autoriek.
Úlohy moderátorky sa zhostí publicistka Tina Čorná, ukážky z textov prečíta slovenská herečka žijúca vo Francúzsku Jana Bittnerová, knihu pokrstí Miriam Pavlovičová, ktorá pôsobí ako lektorka slovenčiny na univerzite INALCO v Paríži.

Rádio Devín: Vyhlásenie desiatky Anasoft litera 2025
2025-04-10
10.4.2025,14:00, Rádio Devín

Vyhlásenie desiatky Anasoft litera 2025 v rádiu Devín
Ktoré prózy sa dostanú do výberu TOP 10 Anasoft litera 2025? Počúvajte oznámenie desiatich nominovaných kníh na slovenskú literárnu cenu za pôvodnú prózu – v jubilejnom 20. ročníku Anasoft litera! Zapnite si 10. apríla po 14.00 Rádio Devín.
V relácii Ladenie s Andreou Makýšovou Volárovou a s členmi a členkami tohtoročnej odbornej poroty – Vladimírom Barboríkom, Martinom Lukášom, Patrikom Miskovicsom, Luciou Molnár Satinskou a Nórou Ružičkovou – sa dozviete aj to, aký bol rok 2024 v slovenskej próze.

AAbsynt: Veronika Cosculluela: Scvrknutý svetbsynt: Veronika Cosculluela: Scvrknutý svet
2025-04-09
9.4.2025, 18:00, Kultúrno-kreatívne centrum Hviezda, Ul. kniežaťa Pribinu, Trenčín

Diskusia s autorkou knihy Scvrknutý svet Veronikou Cosculluela
Slovenská novinárka Veronika Cosculluela nás vo svojej reportážnej knihe „Scvrknutý svet” od vydavateľstva Absynt pozýva na nezvyčajný výlet za mreže slovenských väzníc. Prostredníctvom príbehov väzňov, dozorcov, sudcu či lekára sa dostávame do miestností, do ktorých človek mimo systému nemá prístup. Ide o uzavretý svet, ale týka sa množstva ľudí – Zbor väzenskej a justičnej stráže zamestnáva okolo osemtisíc ľudí, za mrežami ich sedí okolo desaťtisíc, štyristo z nich prepustia každý mesiac na slobodu a to ešte nerátame rodiny, ktorých sa život za mrežami bytostne dotýka.

Martinus Prešov: Oli Džupinková: Uspeli vo svete, doma ich (ne)poznáme
2025-04-07
7.4. 2025, 18:00, Martinus, Prešov

Pozývame vás na nezabudnuteľnú besedu s Oli Džupinkovou v kníhkupectve Martinus. Jej kniha Uspeli vo svete, doma ich (ne)poznáme prináša 170 inšpiratívnych príbehov jednotlivcov, ktorí sa presadili v rôznych oblastiach života a kariéry, a to nielen v zahraničí, ale aj po návrate na Slovensko. Besedu moderuje Ivana Brillová.
Oli Džupinková, moderátorka Rádia Expres, sa po dekáde rozhovorov s viac ako 300 úspešnými Slovákmi a Slovenkami rozhodla sformovať knihu, ktorá ukazuje, akí šikovní a úspešní ľudia z našej krajiny sa pohybujú na medzinárodnej scéne. Príďte sa inšpirovať a dozvedieť sa viac o príbehoch vedcov, umelcov, športovcov a ďalších osobností, ako sú Edita Révay, Pavol Čekan, Katarína Benzová, Peter Breiner, Karin Palgutová, Mária Korenčiová a mnohí ďalší. Nezmeškajte príležitosť zúčastniť sa tohto výnimočného stretnutia a načerpať energiu od ľudí, ktorí svojimi úspechmi reprezentujú Slovensko v zahraničí.

Isaac Asimov († 6. apríl 1992)
2025-04-06
Isaac Asimov (* 2. január 1920, Petroviči, Rusko – † 6. apríl 1992, New York),

veľmi úspešný americký spisovateľ sci-fia a non-fiction a biochemik. Spolu s Róbertom Heinleinom a Arthurom C. Clarkom sú nazývaní „Veľkou trojkou science fiction“.
Napísal a vydal viac ako 500 titulov a okolo 90 000 listov a článkov. Jeho najznámejšími dielami sú série o Nadácii, Impériu, kniha poviedok Ja, robot…

Martinus Košice: Denisa Lesniaková: Armáda smrti a temnoty
2025-04-02
2.4. 2025, 18:00, Martinus, OD Urban, Košice

Kniha Armáda smrti a temnoty vás zavedie do sveta plného vojny, mágie a nebezpečných bytostí.
Na besede v Martinuse v Košiciach v OD Urban vám Denisa Lesniaková porozpráva o príbehu, ktorý sa odohráva počas krvavej vojny, v ktorej osud kráľovstiev závisí od odvahy a rozhodnutí jednotlivcov.
Moderuje Claudia Torkan Kántorová.

Divadlo STOKA: Daniela Kapitáňová: Nezmysly nezmizli
2025-04-01
01.4.2025, 19:00, divadla STOKA (budova YMCA), Šancová 3984, Bratislava

literarnyklub.sk
Nezmysly nezmizli — Literárny cirkus 1. apríla
Daniela Kapitáňová a Fero Jablonovský odstrelia svoju novú knihu textových a výtvarných aforizmov NEZMYSLY NEZMIZLI — a v manéži principála KK Bagalu vystúpia aj hostia: Tomáš Ulej a BENE. Možno príde aj kúzelník.

Martinus Košice: Oli Džupinková: Uspeli vo svete, doma ich (ne)poznáme
2025-03-31
31. 3. 2025,18:00, Martinus, OD Urban, Košice

Pozývame vás na nezabudnuteľnú besedu s Oli Džupinkovou v kníhkupectve Martinus. Jej kniha Uspeli vo svete, doma ich (ne)poznáme prináša 170 inšpiratívnych príbehov jednotlivcov, ktorí sa presadili v rôznych oblastiach života a kariéry, a to nielen v zahraničí, ale aj po návrate na Slovensko.
Oli Džupinková, moderátorka Rádia Expres, sa po dekáde rozhovorov s viac ako 300 úspešnými Slovákmi a Slovenkami rozhodla sformovať knihu, ktorá ukazuje, akí šikovní a úspešní ľudia z našej krajiny sa pohybujú na medzinárodnej scéne. Príďte sa inšpirovať a dozvedieť sa viac o príbehoch vedcov, umelcov, športovcov a ďalších osobností, ako sú Edita Révay, Pavol Čekan, Katarína Benzová, Peter Breiner, Karin Palgutová, Mária Korenčiová a mnohí ďalší. Nezmeškajte príležitosť zúčastniť sa tohto výnimočného stretnutia a načerpať energiu od ľudí, ktorí svojimi úspechmi reprezentujú Slovensko v zahraničí.

Rómerov dom: Jakub Drábik o fašizme
2025-03-30
30.3.2025, 11:00, Rómerov dom, Zámočnícka 10, Bratislava

literarnyklub.sk
Odbojová služba: Jakub Drábik o fašizme
Predstavujeme vám nový nedeľný formát – Službu! Dvakrát za mesiac – vždy v nedeľu o jedenástej – sa stretneme v Rómerovom dome, aby sme si vypočuli prednášku inšpiratívneho odborníka či odborníčky, vždy s pozitívnym odkazom, aby sa nám v týchto dňoch ľahšie dýchalo. Služby prinášajú pochopenie rôznych aspektov našej každodennosti, posúvajú nás o krok ďalej a sú chvíľkou na reflexiu.
Druhá služba s prívlastkom odbojová uvedie historika Jakuba Drábika, známeho najmä vďaka popularizačným knihám Fašizmus, Dejiny sú MEGA, História pre zaneprázdnených či Pády impérií.
Odbojová služba nám objasní, čo fašizmus v skutočnosti je, ako ho definovať, koho možno za fašistu označiť, ako sa fašizmus navonok prejavuje i čo z toho všetkého vyplýva.
„Za fašistov už boli označení takmer všetci. Termíny fašizmus a fašista patria k najpoužívanejším termínom druhej polovice 20. storočia a okrem iného v našom slovníku plnia funkciu univerzálnej nadávky.“ Jakub Drábik objasňuje motivácie a ideológiu fašistov a vysvetľuje, ako je možné, že milióny ľudí vábeniu fašizmu podľahli a žili, poslúchali, pracovali, obetovali sa, bojovali a umierali v službách jednej z najzhubnejších ideológií ľudských dejín.

Panta Rhei, Nitra: Čítanie z Tolkienových kníh - Viera a nádej
2025-03-28
28.3.2025, 18:00, Panta Rhei, Štefánikova trieda 61, OC Mlyny , Nitra

Príďte si vychutnať jedinečnú atmosféru sveta Stredozeme a pripomeňte si spolu s nami diela majstra fantasy – J. R. R. Tolkiena. Témou večera bude „Viera a nádej“ a navzájom sa podelíme o svoje obľúbené emotívne pasáže z Pána prsteňov, Hobita a Silmarillionu. Čaká vás príjemný večer plný krásnych myšlienok, silných príbehov a inšpirácie, ktorú Tolkienove diela prinášajú už generáciám.
Podujatím Vás prevedie moderátorka Martina Juričková.

Rómerov dom: Čau o piatej: Laco Kerata
2025-03-27
27.3.2025, 17:00, Rómerov dom, Zámočnícka 10, Bratislava

literarnyklub.sk
Čau o piatej: Laco Kerata číta z nových rukopisov
Prozaik, dramatik, herec a režisér Laco Kerata prečíta z poviedok pripravovanej knihy Pakistánske poviedky. Besedu s autorom moderuje Koloman Kertész Bagala.
Dramatizované čítania zo súčasnej slovenskej literatúry ČAU O PIATEJ pre vás každý štvrtok v Rómerovom dome v Bratislave pripravuje OZ literárnyklub .sk a vydavateľstvo KK Bagala.

Martinus, Martin: Veronika Folentová: Ako byť so sebou spokojný
2025-03-27
27.3. 2025, 18:00, Martinus, OC Galéria, Martin

Beseda s Veronikou Folentovou

Veronika Folentová sa ako novinárka roky venuje zdraviu a zdravotníctvu. Svoju tretiu knihu Ako byť so sebou spokojný venovala sebahodnote. O knihe a o tom, ako oddychovať vám porozprávajú autorka a jej hosťka, respondentka knihy Eva Vavráková.
Vo svojej knihe sa Folentová rozpráva s odborníkmi a odborníčkami z oblasti psychológie, psychoterapie či psychiatrie o ideáloch krásy, o vzhľade, ale aj o práci, o pracovnom tempe a o reálnom oddychu. V knihe spoločne načrtli tému samoty, jej nástrahy a výhody, a zároveň tému nárokov, ktoré na seba kladieme, a ako našu spokojnosť ovplyvňujú peniaze a sociálne siete.
